Emirates Airlines

„Emirates Airlines“ () – oro linijų bendrovė, įkurta JAE, Dubajuje. Kompanija yra tarptautinio aviacijos holdingo „The Emirates Group“ dalis. „Emirates Airlines“ yra didžiausia oro linijų bendrovė Viduriniuosiuose Rytuose, vykdanti apie 3 300 skrydžių per savaitę, pasiekianti 144 miestus 78 valstybėse visame pasaulyje. Krovinių vežimus atlieka kita holdingo kompanija „Emirates SkyCargo“. 2013 m. kompanija buvo išrinkta metų oro linijų bendrove.

„Emirates Airlines“ yra didžiausia tarptautinė oro vežėja pasaulyje, septinta pasaulyje pagal pajamas bei ketvirta pasaulyje pagal tarptautinių keleivių skaičių.

Kompanija aptarnauja keturis iš ilgiausių komercinių skrydžių pasaulyje – iš Dubajaus į Los Andželą, San Franciską, Dalasą ir Hiūstoną.

Ši oro linijų bendrovė šiuo metu valdo 219 orlaivių ir yra įsipareigojus įsigyti dar 274 lėktuvus. „Emirates“ ketina iki 2017 m. pritraukti daugiau kaip 28 mlrd. JAV dolerių orlaivių parkui atnaujinti ir išplėsti. Ši suma dukart viršija oro vežėjos skolinimosi nuo 1996 iki 2010 m. apimtį. Taip Dubajaus vyriausybės valdoma įmonė planuoja užimti vienas stipriausių pozicijų pasaulyje ir Azijos bei Europos rinkose lygiosiomis konkuruoti su „Singapore Airlines“, „Air France-KLM“ bei „Lufthansa“.

Flotilė

Nuotraukų galerija

Išnašos 

JAE įmonės
Oro linijų bendrovės